މާނައީ: “ވާހަކަ ދެއްކުމުގައި، ފާޠިމުގެފާނަށްވުރެ، ރަސޫލުﷲ صلى اللّه عليه وسلم އާ ވައްތަރު އެއްވެސް މީހަކު ތިމަންކަމަނާ ނުދެކެމެވެ. އެކަލޭގެފާނުގެ އަރިހަށް އެކަމަނާ ވަދެ ވަޑައިގަތުމުން، އެކަލޭގެފާނު ތެދުވެ ވަޑައިގެން އެކަމަނާއަށް ބޮސްދެއްވައެވެ. އަދި އެކަމަނާއަށް މަރްޙަބާ ދަންނަވާ އެކަމަނާގެ އަތްޕުޅުގައި ހިއްޕަވާ އެކަލޭގެފާނުގެ އަރިހުގައި ބައިންދަވައެވެ. އަދި އެކަމަނާވެސް، އެކަލޭގެފާނު އެކަމަނާގެ އަރިހަށް ވަދެވަޑައިގަތުމުން، ތެދުވެވަޑައިގެން އެކަލޭގެފާނަށް ބޮސްދެއްވާ، އެކަލޭގެފާނުގެ އަތްޕުޅުގައި ހިއްޕަވައެވެ.”